
A Gran Bretanya Coca Cola ha reconegut, després de diverses acusacions, que l'aigua 'mineral' que comercialitza sota la marca Dasani és aigua de l'aixeta. Ara només caldria que ens expliquessin què hi posen a la Coca-Cola. 


Lluites contra el Patriarcat 


Els goril·les de Josep Montilla i Joan Clos les expulsen amb cops i empentes 

Acció de dones solidàries amb l'Hamsa durant la 
inauguració de l'Edifici Francesca Bonnemaison 


Lo Sud diu Prou 


La resistència contra el Pla prepara noves accions 

Una concentració contra la 
inauguració del PHN acordonada per 
un fort dispositiu de la Guàrdia Civil 


Ciutat Vella/Barcelona.- "El dimarts 24 de 
febrer de 2004 a les 19h. un grup de dones 
vam fer una acció de suport al Centre Social 
Okupat HAM SA durant la inauguració de 
l'Edifici Francesca Bonnemaison, que acull 
l'oficina del Pla d'Igualtat i l'escola de la Do¬ 
na de la Diputació de Barcelona, en el trans¬ 
curs de l'acte oficial que es feia al vestíbul. 
Després del parlament d'una periodista del 
programa La Columna de TV3 que va intro¬ 
duir la història del centre i va parlar de la 
necessitat d'espais per a dones en l'actualitat, 
vam avortar la intervenció del secretari ge¬ 
neral del PSC, Josep Montilla, i l'alcalde de 
Barcelona, Joan Clos. Quatre dones van des¬ 
plegar pancartes amb el lema "N o son femi¬ 
nistes, són oportunistes", "No al desallotja¬ 
ment del CSOA HAM SA” i d'altres van aixecar 
banderoles de suport a l'H AM SA amb el lema 
Stop al desallotjament, l'HAMSA resisteix. El 
vestíbul era ple de gom a gom i diverses per¬ 
sones van aplaudir quan vam treure la pan¬ 
carta. Tan bon punt vam fer això un dispositiu 
de goril·les que custodiava els dos magnats va 
empènyer-nos cap al davant donant-nos 
empentes i copsde peu. M entrestant, un dels 
guardaespatlles de Clos anava dient a algunes 
de les noies "Si te pillo fuera te mato”. 


Una de nosaltres va aconseguir tornar al 
vestíbul i començà a llegir el comunicat 
mentre un dels goril·les l'apretava fortament 
els braços i li impedia llegir. Tot i així va 
poder cridar que no tolerem que un alcalde 
que està especulant amb el terreny i desa¬ 
llotjant espais referents del moviment femi¬ 
nista com l'HAMSA inauguri un centre de 
dones, i que prenem la paraula així perquè 
ens la neguen constantment. M entre cridava 
això, el goril·la l'empenyia cap a fora a òsties 
davant la impassivitat de tota la gent pre¬ 
sent. La noia va demanar a un fotògraf pre¬ 
sent que retratés els cops mentre els go¬ 
ril·les l'empenyien a la sortida d'emergència, 
tot dient “Mira, nosotros hacemos como 
vosotros, no pegamos. Sin manos.” 

Les companyes que encara eren dins el 
vestíbul van repartir 250 octavetes que 
explicava el perquè d'aquesta acció, i molta 
gent els demanava informació. No sabem 
què va passar després. 

Només sabem que uns magnats especu¬ 
ladors oportunistes van inaugurar un cen¬ 
tre de dones silenciant un cop més qual¬ 
sevol de les protestes que aixequen les 
seves polítiques, i que les feministes que 
estaven al vestíbul van assistir a un acte ofi¬ 


cial garantit a base de reprimir i ostiar 
altres feministes. També sabem que la gran 
majoria de mitjans de comunicació eren 
presents i no se'n van fer ressó.Qui diu que 
hi ha censura? 

El nostre objectiu no era buscar l'enfronta¬ 
ment amb les dones de la Bonnemaison i la 
resta del moviment feminista, sinó visibi- 
litzar la doble moral del consistori i el tri¬ 
partit, que esborra els centres socials oku- 
pats a cop de desallotjament i ens arrebas- 
sa espais bàsics per als moviments socials, 
entre ells el feminisme. Estàvem prepa¬ 
rades per confrontar dialècticament la nos¬ 
tra postura amb les dones assistents, però 
no perquè uns guardaespatlles violents ens 
treiessin a òsties d'un centre" feminista" 
mentre la gent aplaudia els seus patrons. En 
fi.... Contra la hipocresia institucional, 
defensem els centres socials okupats!" 

Una participant 1/ 3/ 04 


Els fets de Tàrrega 


]3 ANYS DE PERSECUCIÓ ALS IMPUTATS 

Nou capítol judicial 
contra els detinguts 
durant la Fira de 
Teatre de Tàrrega '91 

Tàrrega/ L'Urgell.- Arran la citació pel pro¬ 
per dijous, dia 4 de març, pel començament 
del primer dels 15 judicis que tenen previstos 
realitzar contra els i les detingudes a la Fira 
del Teatre de Tàrrega al 1991 i la nostra neg¬ 
ativa a participar en aquest judici-farsa, us 
convoquem a una Concentració Solidària 
aquest mateix dia 4 de març, al Jutjat Penal 
núm. lde Lleida (c/ Canyaret, s/ n) a les D 
del matí. Pretenen fer-nos 15 judicis separats 
perquè s'han après molt bé aquella màxima 
romana de "divideix i guanyaràs''... però els hi 
demostrarem que per molts obstàcles que 
ens posin continuem units i recolzats per 
tots i totes els companys i companyes que 
lluiten contra les injustícies de l'Estat i els 
abusos del poder. ENS VEIEM A LLEIDA! 

Col·lectiu de detinguts a la Fira 
de Teatre Tàrrega '910]/ 03/ 04 


Vinaròs/ Baix Maestrat.- El passat divendres 
27 de febrer, unes dues-centes persones de 
totes les edats es van concentrar per a pro¬ 
testar contra la inauguració de les obres del 
PHN a càrrec del Partit Popular. En poc més 
d'una setmana, en els terrenys d'un membre 
del PP, s'havia aconseguit muntar un simu¬ 
lacre de canal i una carpa de luxe. Cal dir 
que a la zona, només 7 dels 130 expropiats 
havien signat les actes d'expropiació. La 
marxa no es va poder acostar a menys de 
500 metres de la inauguració per part del 


president de la Comunitat Valenciana i la 
ministra de medi ambient. Un cordó impres¬ 
sionant d'anti-avalots de la Guàrdia Civil 
impedia qualsevol moviment més enllà del 
camí. No van permetre ni l'entrada a les fin¬ 
ques on els propietaris havien atorgat el per¬ 
mís d'entrada. El proper diumenge 7 de març 
hi ha una convocatòria per "acotar la zona” i 
declarar-la lliure de transvasaments al Km 0, 
indret de captació de l'aigua del riu Ebre, sit¬ 
uat a dos Km riu avall de Tortosa a la marge 
dreta del riu. Contra-lnfos 2/ 03/ 04 


Emotiu acte contra la violència de gènere a Sants 

Sants/ Barcelona.- El passat diumenge 29 de febrer, va tenir lloc a la plaça Bonet i Muixí, 
al barri de Sants una emotiva concentració contra la violència de gènere. En l'acte, que va 
ser organitzat per la Plataforma unitària contra la violència de gènere, hi van participar 
unes 300 persones. Durant l'acte, l'actriu Meritxell Ane (Remei al cor de la ciutat) va llegir 
un text, i es van llegir els noms de totes les dones que han estat assassinades a mans de 
les seves parelles aquest últim any. Cada cop que es llegia el nom d'alguna dona, es 
depositava un clavell a l'escenari. Contra-lnfos 2/ 3/ 04 


C RIM INALITZACIÓ DELS M OVIM ENTS SOCIALS 


Persecució contra membres del moviment veïnal 

Arxiven la querella de l'alcalde de Ripollet 
contra portaveus de la plataforma Vallès Net 

Ripollet/ Vallès Occidental.- Francisco Guerrero i Eduardo Giménez, membres del moviment 
veïnal de Ripollet finalment poden respirar tranquils, ja que els tribunals han decidit arxivat 
la querella presentada per l'alcalde de la població, Juan Parralejo. La denuncia penal per 
manifestació il·legal, alteració de l'ordre públic, desordres i atemptat contra l'autoritat va 
ser tramitada pel consistori de Ripollet ara fa 2 anys arran de les protestes contra l'Ecoparc. 
Ja el passat IB de gener de 2003 es varen realitzar unes jornades de protesta amb la presèn¬ 
cia de membres de diversos moviments socials, juristes i intelectuals, en les que es va exigir 
la retirada de la denuncia contra Francisco i Eduardo, entenent que es tractava de repressió 
política contra el moviment veïnal de Ripollet. Contra-lnfos 2/ 3/ 04 



i_ m, __ i 

Els membres de la Plataforma en Defensa de l'Ebre no varen poder arribar fins a Vinaròs. 

Butlletí setmanal 

Gontra-Infos 

tel: 93.442.62.53 

«zitzania@sindominio.net» 






























Lluites contra l'especulació 


Detingut un càmera de TVE durant la càrrega 

Desallotjat l'últim edifici de "l'Illa 
Robadors" amb violència dels 


antiavalotsde la 

Barcelona.- El passat dijous 26 de febrer va 
tenir lloc el precintat per ordre judicial del 
bar Ciutat Vella, al Raval, situat a l'últim edi¬ 
fici que quedava per enderrocar a l'esplanada 
de l'Illa Robadors, on el nou projecte 
urbanístic i especulatiu té previst construir 
un hotel de luxe, oficines de la UGT, pisos 
públics, un pàrquing i la Filmoteca de Catalu¬ 
nya. Aquest projecte té l'oposició de bona 
part dels veins i veïnes que ha vist com pro¬ 
gressivament s'anava expropiant tota la zona, 
de la qual només en quedava l'últim vestigi 
antiespeculatiu, el bar Ciutat Vella. El propi¬ 
etari del bar havia sofert vexacions i pres¬ 
sions perquè abandonés el local i finalment 
el mateix dijous durant el precintat va accep¬ 
tar l'ultim tracte d'un nou local en un altre 


guàrdia urbana 

indret i una petita indemnització que li va 
oferir l'empresa Foment de Ciutat Vella. 
Agents antiavalots de la Guàrdia Urbana van 
dur a terme el desallotjament amb violència i 
fins i tot van arribar a carregar i colpejar la 
gent concentrada i els periodistes que eren 
presents, Un càmera de TVE va ser detingut i 
diversos periodistes van ser ferits. El Sindicat 
de Periodistes ha denunciat les agressions i ha 
demanat a l'Ajuntament que "depuri les res¬ 
ponsabilitats”, donat que no és la primera veg¬ 
ada que es produeixen incidents amb agents 
de la Guàrdia Urbana. Després d'aquests fets, 
el dimarts 2 de març es va convocar una con¬ 
centració "Contra la impunitat policial! Prou 
especulació!" a les F30h a la Seu del Districte 
de Ciutat Vella. Contra-lnfos2/ 3/ 04 



El cap de la unitat d'antiavalots de les UPAS provocant una nova càrrega violenta. 


Desallotjament 
mafiós del Cso 
l'Obús al Raval 

Barcelona.- El passat dijous 26 de febrer es 
va produir el desallotjament de l'Obús, al 
barri del Raval. Cap a les 10:30 del matí una 
quinzena de treballadors de Derríbos Urena 
S.A. i persones contractades per l'empresa 
propietària de l'immoble, Hotel Nou de la 
Rambla S.L., van esbotzar la porta d'entrada 
a cop de mall. Ràpidament van pujar a les 
vivendes i van sorprendre així a les tres per¬ 
sones que hi havia a la casa, que estaven 
dormint. Se'ls va donar uns minuts per a que 
recollissin algunes de les seves coses i van 
baixar cap a baix. Un cop a baix, van poder 
comprovar que un parell de tècnics de l'em¬ 
presa propietària coordinaven el desallotja¬ 
ment, però no hi havia cap mena de dis¬ 
positiu policial. Mentrestant els trebal¬ 
ladors havien començat a tapiar la porta i a 
enderrocar terres i parets, de manera que 
una reokupació fos inviable. 

Poc a poc altres okupants, veïns i amics es 
van anar concentrant davant l'immoble i 
van aconseguir que una persona pogués 
accedir a la casa per a treure més perti¬ 
nences. Van veure però que era impossible 
aturar el desallotjament; els treballadors, 
dels quals un parell eren paletes i la resta 
més aviat "matons”, van intimidar i ame¬ 
naçar de forma clara als presents, per exem¬ 
ple deixant caure una navalla oberta a terra. 
D'altra banda en pocs minuts molts dels ter¬ 
res de la casa ja estaven esfondrats. 

Es dóna així un altre cas de desallotjament 
mafiós. L'empresa Hotel Nou de la Rambla 
S.L., tenia coneixement de l'okupació de la 
casa des de mitjans de novembre i van 
haver-hi diversos contactes amb els oku¬ 
pants. Durant aquest temps no van recórrer 
a la via policial sinó que van anar fent els 
tràmits per obtenir el permís d'enderroca¬ 
ment de la casa i van decidir actuar per la 
via dels fets, confiant en la impunitat. 

Contra-lnfos 2/ 3/ 04 


La M akabra continua okupada i amb actes de resistència 


Eixam ple/ Barcelona.- La Makabra segueix okupada i resistint, sota la 
pluja, la neu i la repressió. Seguim durant la propera setmana les 
activitats del Festival de Resistència que vàrem convocar després de 
la reokupació. De la mateixa manera que no ens varen notificar l'or¬ 
dre de desallotjament el passat 19 de febrer, pot tornar a succeir el 


mateix en qualsevol moment. Tots els matins a les 7 estem fent 
esmorzars populars davant de l'Infoshop, al carrer Tànger 48. També 
us convidem a l'assemblea oberta pel proper divendres 5 a les 5 de 
la tarda, per tal de proposar activitats i idees per a l'ús de l'espai. 

La Makabra 2/ 3/ 04 


L'Operació Estany continua? 

Alliberat en Djamel 
Bo udjelthia, detingut 
el passat diumenge 

Girona.- El 22 de febrer de 2004, la policia 
nacional va detenir el company de Banyoles 
Djamel Boudjeltia i fins el 26 de febrer va 
estar detingut a Girona. Djamel Boudjelthia 
que va ser detingut el passat diumenge va 
ser alliberat a mig camí de Madrid (concre¬ 
tament a Saragossa) quan anava en direcció 
a l'Audiència Nacional. De moment no 
tenim coneixement de la seva situació legal, 
i per tant no sabem si es troba definitiva¬ 
ment en llibertat sense càrrecs. La jutgessa 
de l'Audiència Nacional Teresa de Palacios, 
ha estimat el recurs presentat per la defen¬ 
sa. Sembla que la pressió popular i el ressò 
que va tenir el cas han fet el seu efecte. 

Tot i això, es va mantenir la convocatòria de 
concentració pel passat dissabte 28 davant 
de la sots-delegació del govern de Girona 
que va comptar amb la participació d'un 


Actes per commemorar la mort en mans dels franquistes 

Trenta anys de l'assassinat 
de Salvador Puig Antich 


Barcelona.- El 2 de març de 1974, a les 9,40, 
Salvador Puig Antich moria agarrotat a la 
presó Model de Barcelona. Puig Antich, un 
barceloní de vint-i-sis anys, havia estat con¬ 
demnat a mort per un consell de guerra fran¬ 
quista per haver participat en un atracament 
en què havia mort un policia. El mateix dia el 
règim va executar també Heinz Chez, un pres 
comú polonès, a la presó de Tarragona. Les 
autoritats, tanmateix, van commutar la pena 
del guàrdia civil Antonio Franco Martín, que 
havia matat el seu cap. Salvador Puig Antich 
pertanyia al Moviment Ibèric d'Alliberament 
(MIL), un grup anarquista lligat al moviment 
obrer. La condemna a mort de Puig Antich va 
motivar una àmplia campanya internacional 
per evitar-ne l'execució, però el règim fran¬ 
quista, ja a les acaballes i força debilitat, va 


voler fer una demostració pública de força. 
Recordem que feia pocs mesos, el desembre 
del 1973, ETA havia matat Carreró Blanco, que 
havia de succeir Franco al capdavant de la 
dictadura. Segons el portal www.alasbarri- 
cadas.org, l'executor de Puig Antich viu 
actualment a Eivissa. 

Per recordar Puig Antic s'han organitzat una 
colla d'actes. L'Ateneu Enciclopèdic Popular 
n'ha organitzat un al Centre de Cultura 
Contemporània de Barcelona (CCCB), 
«Salvador Puig Antich, 30 anys menys (1974- 
2004)», amb Montserrat Puig Antich, ger¬ 
mana d'en Salvador el 2 de març a les 19:30h. 
Ràdio Gràcia també emetrà un programa 
especial, entre tres i quatre de la tarda, amb 
les germanes de Puig Antich i l'advocat que 
el va defensar, Contra-lnfos 2/ 03/ 04 


centenar de persones. 

Per a més informació: www.elsud.org 

El Sud.org -TContra-Infos 2/ 3/ 04 


Repressió al sindicalisme combatiu 

Acord amb la 
fiscalia al judici 
contra els ]05 
militants de la Cnt 

Madrid.- La petició de la fiscalia pels 105 
militantsde la CNT, per l'ocupació de la seu 
del Consejo Económico y Social el desem¬ 
bre del 19%, era de 52 penes de 6 mesos de 
presó i de ]8 milions de pessetes a la CNT, 
tal com informàvem en números anteriors. 
Al final la CNT, a través del seu advocat, ha 
negociat amb la fiscalia i ha arribat a un 
acord, ja que segons diuen no tenien més 
remei, a conseqüència de les elevades de¬ 
mandes. La fiscalia accepta rebaixar a 4 mil¬ 
ions de pessetes la indemnització i canviar 
els mesos de presó per algunes penes d'ar¬ 
rest domiciliari a canvi de que la CNT «s'es¬ 
tigui quieta» (paraules textuals de l'acord). 

Contra-lnfos 24/ 2/ 04 




Jornada reivindicativa a les Cotxeres de Sants 

Sants contra la tortura 


Sants/ Barcelonès.- "Dissabte 28 de febrer es 
va celebrar l'acte de cloenda de la campanya 
«Sants contra la tortura» organitzada per la 
Comissió Antirepressiva de Sants. 

Aquesta campanya va néixer arran de les 
detencions de tres joves veïns del barri, que 
van ser detinguts el setembre de 2002 per la 
crema de caixers i que van denunciar tor¬ 
tures al seu pas per dependències policials. 
0 uan es complia un any d'aquests fets, es va 
veure la necessitat d'apropar aquest tema al 
veïnat i a les entitats del barri, que sovint 
pensen que aquestes pràctiques ja no s'util¬ 
itzen en els nostres dies. 

Així, es va elaborar un dossier amb prou 
documentació sobre el tema i un manifest al 
qual s'hi van adherir les entitats, com els 
centres socials okupats, els ateneus, el con¬ 
sell pastoral de la parròquia, l'assemblea de 
barri i molts més... Dimarts 25 es va passar al 
CSAO Can Viesel vídeo «Tortura i repressió» 
d'Alerta Solidària, en el que es fa repàs dels 
darrers casos en que s'han denunciat tor¬ 
tures al nostre país. 


L'acte de cloenda va reunir més de 120 per¬ 
sones a la sala d'actes de Cotxeres per 
escoltar els testimonis de Francesc, un dels 
nois detinguts el 2002 i que va explicar com 
va anar la seva detenció i les conseqüències 
que té la tortura en el dia a dia de les per¬ 
sones que la pateixen; Matxelo Otamendi, 
director dels diaris Egunkaria (clausurat) i 
Berria, que va donar una visió política de la 
tortura com a eina per aconseguir informa¬ 
ció que no s'aconseguiria de cap altra man¬ 
era i possibles mesures per a erradicar-la; 
M ontse Salvador, advocada que va explicar 
d'una forma molt planera totes les qües¬ 
tions tècniques i jurídiques de les deten¬ 
cions, la llei antiterrorista i la tortura, i per 
últim, Joan Rocamora, detingut durant 
«l'operació Garzón» el 1992, en què un grup 
d'independestistes catalans van patir tor¬ 
tures brutals i que ara, 12 anys després, han 
aconseguit que les seves denúncies arribin 
al Tribunal d'Estrasburg." 

Comissió Antirrepressiva 
de Sants ]/03/04 









Lluites d'Arreu 


La cim era europea de Barcelona 


Alliberament animal 


Antiinstitucional 


El President Aristide segrestat en un exili sospitós 

Cop d'estat a Haití finançat per Estats Units 

Haití.- El drama haitià i del règim d'Aristide, és rocament del nou règim el 30 de setembre de 

el punt final de l'Standard Operating Pro- ]991amb un cop d'estat militar. Al capdavant 

cedure (SO P), procediment de Washington del cop d'estat s'hi trobava el narco-general i 

contra els governs populars llatinoamericans, col·laborador de la CIA Raúl Cedràs, format a 

que pot afectar considerablement a Cuba i l'Escola de les Amèriques a Geòrgia. El 
Veneçuela. Aquests dies la premsa oficial s'ha Coronel Michel-Joseph François també de 

omplert d'informacions contradictòries, l'Escola, es va convertir en la mà dreta de 

descontextualitzades que explicaven una Cedràs controlant dues institucions fona- 

revoltaa Haití i posteriorment l'exili del pres- mentals per a la destrucció d'Aristide: el 

ident Aristide. Els antecedents històrics més Servei d'Intel·ligència Nacional (SIN) i els 

immediats haitians donen alguna pista sobre escamots de la mort coneguts com FRAPH. 

els motius que s'amaguen rera aquesta Ambdues institucions subvencionades per la 

història. A 1986 el poble haitià va aconseguir CIA. Bush pare en aquells moments al poder, 

expulsar al dictador Duvalier, acabant així una va llançar una campanya propagandística 

història d'un segle i mig d'intervencions mili- contra Aristide acusant-lo dels fets ocor- 

tars nord-americanes i de règims de terror- reguts, que van causar la mort amés de 4.000 

isme d'estat. Amb l'expulsió,s'obria un buit de haitians (paral·lelismes constants amb el cop 

poder que va conduir al triomf d'Aristide, un d'estat contra Hugo Chàvez). Amb tot plegat, 

capellà salesià de barri, recolzat per la Aristide fou forçat afirmar un "acord d'unitat 

població desposseïda amb un discurs de nacional" que li atorgà una funció simbòlica 

teologia d'alliberament, i una crítica forta al al poder i M arc Bazin finalment va assumir el 

domini nord-americà. A 3990 es van celebrar poder el juny de 3992 amb la benedicció del 

les primeres eleccions lliures que van reafir- Vaticà. Un èxode massiu de 70.000 haitians 

mar el recolzament de la població a Aristide, en dos anys i altres agreujants van crear les 

després de sobreviure a varis intents d'assas- condicions per què Aristide fos retornat al 

sinat per part dels paramilitars de dretes i poder per Clinton. El poder durant aquests 
essent expulsat de l'ordre salessiana. El candi- dies ha retornat creixentment a les forma- 

dat de Washington i ex funcionari del Banc cions armades al nord del país que es com- 

Mundial Marc Bazin, tan sols va aconseguir el posen d'antics torturadors i militars de la dic- 
35% del sufragi, tot i que va ser recolzat pel tadura duvalierista i d'antics líders dels 

Fons Nacional per a la Democràcia (NED), escamots de la mort. El darrer cap de set- 

braç públic subversiu internacional del Partit mana, el que es presentava com un exili 
Republicà i del Partit Demòcrata. Els resultats d'Aristide fou una detenció i un posterior se- 
van alarmar la Casa Blanca que engegà un pla grest a càrrec del delegat de la CIA a l'am- 
de derrocament del president electe que va baixada nord-americana a Haití, 
donar els seus fruits en set mesos, amb el der- Contra-lnfos 2/ 03/ 04 


Dijous 4 de març a les Eh a plaça Universitat de Bcn 

Manifestació d'Estudiants 


Convoca: Col·lectiu de loves per la Cultura Llibertària 



Diumenge 7 de marc al "Pont del Català" al barranc de Sant Antoni 


M arxa per "acotar la zona" i declarar-la 
lliure de transvasaments al Km 0 

(indret de captació de l'aigua del riu Ebre, situat 
a 2 Km riu avall de Tortosa a la marge dreta del riu) 


Diversos autocars varen quedar interceptats sense poderarribar a Barcelona 

Acceptada la querella contra la policia pel 
bloqueig de La Jonquera el març del 2002 


Girona/ El Gironès.- La Comissió de Defensa 
dels Drets de la Persona del Col·legi d'Ad¬ 
vocats de Barcelona ha informat que la que¬ 
rella interposada contra la Policia Nacional 
de les Fronteres de la Jonquera i superiors 
jeràrquics pel bloqueig de la frontera el pas¬ 
sat març de 2002, amb motiu de la Cimera 
europea que se celebrava a Barcelona, ha 
estat acceptada per l'Audiència Provincial 
de Girona, revocant així l'arxiu del Jutjat 
d'Instrucció núm. 7 de Figueres. 

Tal i com diu l'auto de l'Audiència Provincial 
de Girona, impedir sense causes concretes 
l'entrada de 8 autobusos amb ciutadans 
comunitaris al seu interior, inclosa una ciu¬ 
tadana espanyola, «hacen que los hechos que 
se relatan en la querella presenten apariencia, 
al menos, de los delitós tipificados en el 
art.542 (impedir per un funcionari l'exercici de 
drets cívics reconeguts per la Constitució i les 
Lleis) o en el art. 514.4 (impedir el legítim exer¬ 
cici de les llibertats de reunió o manifestació) 
del Código Penal». Encara que es suspengui 
per part d'un Estat l'aplicació de l'acord de 
Schengen, aquest no permet «la prohibició 
d'entrada col·lectiva». La prohibició d'entrada 
només podrà ser individual, motivada i basa¬ 
da amb el comportament personal d'un indi¬ 
vidu que «representi una amenaça real i greu 


a l'ordre i seguretat pública» 

La Comissió de Defensa ja va denunciar, el 
passat març del 2002, els abusos i greus vul¬ 
neracions de drets protagonitzats per les 
forces policíaques. En aquell moment la 
Comissió va organitzar en seu col·legial un 
dispositiu d'observació i supervisió legal del 
que va resultar un informe on es recollien, 
dels 132 detinguts, nombrosos testimonis de 
detencions de caràcter arbitrari, a més de 52 
manifestants ferits, maltractaments i fins i 
tot un cas de tortures. La gran majoria de 
processosjudicialshan acabat en absolució o 
arxiu, i en diversos casos els tribunals han 
investigat l'actuació de diversos agents de la 
Policia Nacional. Independentment del 
resultat de les investigacions judicials sobre 
els pressumptes abusos policials en el con¬ 
text de protestes massives, la Comissió de 
Defensa del Col·legi d'Advocats manifesta la 
seva preocupació davant el fet que encara no 
s'hagi assumit la responsabilitat política 
sobre els mateixos i exigeix que es prenguin 
les mesures oportunes per evitar els bloque- 
jos il·legals de les fronteres, garantint així la 
llibertat de circulació de ciutadans de la UE 
d'acord amb la normativa comunitària vigent. 

Contra-lnfos 10/ 2/ 04 


El Front d'Alliberament 
Animal actua de nou 

València.- El passat 22 de Febrer a les 2:00 
de la matinada, una cèl·lula del Front d'Alli¬ 
berament Animal (FLA) va realitzar una ac¬ 
ció directa contra una granja d'ous de 
gallines a València, entre el poble de LLoc 
nou d'en Fenollet i Torre de LLoris. Segons 
un comunicat signat pel FLA enviat a La 
Haine, els animals "s'aglutinaven en gàbies 
de molt pocs centímetres, (6,7 i 8 en cada 
gàbia)''. El comunicat assegura que el primer 
objectiu dels activistes era trobar els ous i 
destrossar-los, Pel que sembla els amos de 
la granja se'ls havien endut, pel que "comen¬ 
cem a destrossar bastantes gàbies, ja que 
econòmicament els suposaria un valuós 
cost econòmic". El grup també va realitzar 
pintades a la façana de la granja, amb els 
lemes "RESPECTA ELS ANIMALS" i "ASSAS¬ 
SÍ". Abans de marxar van alliberar a 5 galli¬ 
nes. "Les deixem en companyia d'altres és¬ 
sers de la seva espècie en llibertat, concre¬ 
tament en un recinte obert on podran viure 
a plaer, sense que ningú els molesti". Els sig¬ 
nants del comunicat dediquen l'acció "a 
totes les persones ovolacteotorturadores 
que no s'adonen que han d'avançar cap al 
veganisme, que significa NO SOFRIMENT". 
També recorden "als animals femelles que 
com les persones (les dones) són les que pa¬ 
teixen més en aquesta mísera i fastigosa vida". 

FLA 2/ 3/ 04 


Denúncia d'entitats mediambientals 

La hipocresia 

"ecologista" 

d'Iniciativa 

El Prat/ Baix Llobregat,- El passat dissabte 
28 de febrer el candidat d'IC-V,Joan Herrera 
va visitar el Prat del Llobregat, municipi go¬ 
vernat pel seu partit i va qualificar d'exem¬ 
plar" la política mediambiental de l'Ajunta¬ 
ment. Entitats ecologistes i grups locals de¬ 
nuncien que en aquesta visita es va fer pro¬ 
paganda electoral hipòcrita donat que pre¬ 
cisament en aquest municipi s'estan duent a 
terme diverses actuacions "ecocides" pro¬ 
mogudes pel consistori. En els últims anys 
s'han cedit dos quilòmetres de litoral per a 
construir el port comercial, una ciutat de 
negocis, camps de futbol i una central tèr¬ 
mica, s'han talat més de 20.000 arbres per 
fer l'ampliació de l'aeroport del Prat i Aena 
vol talar 20 hectàrees més, el Tren d'Alta 
Velocitat arribarà al municipi i està prevista 
la construcció de dues línies de metro entre 
dos aqüífers, entre altres actuacions 
"ecològiques. És per això que les entitats i 
associacions denuncien la distància entre el 
discurs "descaradament ecologista" d'Ini¬ 
ciativa i les seves pràctiques reals. 

Contra-lnfos2/ 3/ 04 


Invasió d’Iraq: 

la massacre continua 


11.047 

MIUTARS IRAQUIANS ASSASSINATS 
DES DEL PASSAT 20 DE MARÇ 

8305 

CIVILS IRAQUIANS ASSASSINATS DES DEL 20 DE MARÇ 


3048 

MIUTARS DE LA COALICIÓ INVASORA FERITS 

648 

SOLDATS DE LA COAUCIÓ INVASORA MORTS 
PER FOC DE LA RESISTÈNCIA SUÏCIDI 0 ACCIDENT 

(6 durant l’última setmana) 


Assemblea Popular a plaça Catalunya 

diumenge 7 de març de les ]2 a les ]8h 

Per la regularització sense condicions dels immigrants 


^L'oratge de la setmana vinent 


Dimecres 3 

Dijous4 

Divendres 5 

Dissabte 6 

Diumenge 7 

Dilluns8 

Dimarts 9 

Forta pujada de les temperatures a partir de dimecres i fins el proper divendres, amb màximes properes als 
15 graus i ambient molt assoleïat. El dissabte hi haurà algun ruixat de curta durada i les temperatures 
tornaran a baixar, però temporalment. A partir de dilluns tornaran a pujar fins tornar a ser bastant suaus. 




















































